CELEX: 32016R0005
Language: et
Date: 2016-01-05 00:00:00
Title: Komisjoni määrus (EL) 2016/5, 5. jaanuar 2016, millega muudetakse määrust (EL) nr 748/2012 seoses keskkonnakaitse oluliste nõuete rakendamisega (EMPs kohaldatav tekst)

6.1.2016   
            
            
               ET
            
            
               Euroopa Liidu Teataja
            
            
               L 3/3
            
         KOMISJONI MÄÄRUS (EL) 2016/5,
   5. jaanuar 2016,
   millega muudetakse määrust (EL) nr 748/2012 seoses keskkonnakaitse oluliste nõuete rakendamisega
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 20. veebruari 2008. aasta määrust (EÜ) nr 216/2008, mis käsitleb tsiviillennunduse valdkonna ühiseeskirju ja millega luuakse Euroopa Lennundusohutusamet ning tunnistatakse kehtetuks nõukogu direktiiv 91/670/EMÜ, määrus (EÜ) nr 1592/2002 ning direktiiv 2004/36/EÜ, (1) eriti selle artikli 6 lõiget 2,
   ning arvestades järgmist:
   
               (1)
            
            
               Määruse (EÜ) nr 216/2008 artikli 6 lõikes 1 on nõutud, et tooted, osad ja seadmed vastaksid keskkonnakaitse nõuetele, mis on esitatud rahvusvahelise tsiviillennunduse konventsiooni (edaspidi „Chicago konventsioon”) 16. lisa I ja II köites, nagu neid kohaldatakse alates 17. novembrist 2011, välja arvatud kõnealuse lisa liited. Nimetatud nõuded rakendati liidu õiguses komisjoni määrusega (EL) nr 748/2012 (2).
            
         
               (2)
            
            
               Chicago konventsiooni 16. lisa I ja II köidet muudeti 2014. aastal seoses uute müranormidega.
            
         
               (3)
            
            
               Seepärast tuleks määrust (EL) nr 748/2012 vastavalt muuta.
            
         
               (4)
            
            
               Käesoleva määrusega ettenähtud meetmed põhinevad Euroopa Lennundusohutusameti arvamusel, mis on esitatud kooskõlas määruse (EÜ) nr 216/2008 artikli 17 lõike 2 punktiga b ja artikli 19 lõikega 1.
            
         
               (5)
            
            
               Käesoleva määrusega ettenähtud meetmed on kooskõlas määruse (EÜ) nr 216/2008 artikli 65 alusel loodud komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EL) nr 748/2012 I lisa osa 21 punkti 21.A.18 alapunkt a asendatakse järgmisega:
   
      
                  „a)
               
               
                  Õhusõiduki tüübisertifikaadi väljaandmise suhtes kohaldatavad müranõuded on ette nähtud kooskõlas Chicago konventsiooni 16. lisa I köite II osa peatükiga 1 ning:
                  
                              1.
                           
                           
                              allahelikiirusega reaktiivlennukite puhul vastavalt I köite II osa peatükkidega 2, 3, 4 ja 14;
                           
                        
                              2.
                           
                           
                              propellerlennukite puhul vastavalt I köite II osa peatükkidega 3, 4, 5, 6, 10 ja 14;
                           
                        
                              3.
                           
                           
                              kopterite puhul vastavalt I köite II osa peatükkidega 8 ja 11;
                           
                        
                              4.
                           
                           
                              ülehelikiirusega lennukite puhul vastavalt I köite II osa peatükiga 12; ning
                           
                        
                              5.
                           
                           
                              kopterlennukite puhul vastavalt I köite II osa peatükiga 13.”
                           
                        
            
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 5. jaanuar 2016
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 79, 13.3.2008, lk 1.
   
      (2)  Komisjoni määrus (EL) nr 748/2012, 3. august 2012, millega nähakse ette õhusõidukite ja nendega seotud toodete, osade ja seadmete lennukõlblikkuse ja keskkonnaohutuse sertifitseerimise ning projekteerimis- ja tootjaorganisatsioonide sertifitseerimise rakenduseeskirjad (ELT L 224, 21.8.2012, lk 1).